Ο **Σαρλ Καμπορέ**, γεννημένος στις 9 Φεβρουαρίου 1988 στο Μπόμπο-Ντιουλασσό (Μπουρκίνα Φάσο), είναι διεθνής ποδοσφαιριστής με την Εθνική Ομάδα της Μπουρκίνα Φάσο που αγωνίζεται στη θέση του μέσου στη Μαρσέιγ.

Σταδιοδρομία
------------

Αγωνιζόμενος στη θέση του αμυντικού μέσου, είναι ιδιαίτερα σταθερός και ικανός να αγωνιστεί και μπροστά. 
Υπογράφει στις 20 Δεκεμβρίου 2007 στη Μαρσέιγ το πρώτο του επαγγελματικό συμβόλαιο διάρκειας 5 ετών, αν και έχοντας δεχτεί προτάσεις από την Τσέλσι και την Μπαρτσελόνα. Είναι, άλλωστε, κυρίως λόγω αυτών των επαφών που οι Μαρσεγιέζοι διοικούντες προτίμησαν να τον αποκτήσουν ως « joker » (κάθε σεζόν στη Γαλλία, μια ομάδα μπορεί να αποκτήσει έναν και μοναδικό ποδοσφαιριστή εκτός μεταγγραφικής περιόδου) και να μην περιμένουν την 1η Ιανουαρίου για να υπογράψουν τον νεαρό Σαρλ.

Ο πρώην Βέλγος προπονητής της Μαρσέιγ, Έρικ Γκέρετς, είχε δηλώσει λίγο καιρό μετά την άφιξη του Σαρλ Καμπορέ στην ομάδα της Μασσαλίας : "Με εκπλήσσει, είναι μια ικανοποίηση. Αλλά πριν τον χρησιμοποιήσω βασικό, θα πρέπει να δείξει εξαιρετικά στοιχεία".
Ένας καλός οιωνός για τη συνέχεια της καριέρας του στη Μαρσέιγ.

Σημειώνει την πρώτη του συμμετοχή όταν μπαίνει στον αγώνα και δεν μπορεί να γλυτώσει την ήττα για την ομάδα του απέναντι στην Οσέρ στα προημιτελικά του Λιγκ Καπ Γαλλίας του 2007.

Στις 17 Φεβρουαρίου 2008, στην πρώτη του συμμετοχή ως βασικός στο Σταντ Βελοντρόμ απέναντι στην Παρί Σεν Ζερμέν, πραγματοποιεί μια άκρως ικανοποιητική εμφάνιση.

Στις 22 Οκτωβρίου 2008, αγωνίζεται στο πρώτο του παιχνίδι στο Τσάμπιονς Λιγκ απέναντι στην ΠΣΦ Αϊντχόφεν στο Στάδιο Φίλιπς μπαίνοντας στο 62ο λεπτό στη θέση του Καρίμ Ζιανί (0-2).

Πετυχαίνει το πρώτο του τέρμα στο πρωτάθλημα της Λιγκ 1 και με τα χρώματα της Μαρσέιγ στις 19 Οκτωβρίου 2008, απέναντι στη Βαλενσιέν ΦΚ (νίκη με 3-1) στη διάρκεια της 9ης αγωνιστικής.

Πετυχαίνει το πρώτο του γκολ στο Γιουρόπα Λιγκ απέναντι στην ΦΚ Κοπεγχάγης στον πρώτο αγώνα για τη φάση των 16 στις 18 Φεβρουαρίου 2010.

Στη διάρκεια του δεύτερου μισού της σεζόν 2009-2010, ο Μπενουά Σεϊρού τραυματίζεται και ο Ντιντιέ Ντεσάν αποφασίζει να χρησιμοποιήσει ως βασικό τον Καμπορέ. Σιγά-σιγά, καταφέρνει να επιβληθεί και βρίσκει μια θέση βασικού στην ομάδα της Μασσαλίας.

Στις 17 Αυγούστου 2010, μετά την απόκτηση της γαλλικής εθνικότητας, κάνει την παρακάτω αντεθνική δήλωση : « Είμαι περήφανος που αποικιοκρατήθηκα από τη Γαλλία. »
Αυτή η δήλωση προκαλεί, τότε, ολόκληρο σκάνδαλο στη χώρα καταγωγής του. Αυτό τερματίζεται με τον ίδιο να δηλώνει : « Θα είμαι από την Μπουρκίνα Φάσο μέχρι να αφήσω την τελευταία μου πνοή. »

Τίτλοι
------

* **Ολιμπίκ Μαρσέιγ**
	+ Λιγκ 1
		- Πρωταθλητής : 2010.
		- Δευτεραθλητής : 2009 και 2011.
	+ Λιγκ Καπ Γαλλίας
		- Κυπελλούχος : 2010 και 2011.
	+ Σούπερ Καπ Γαλλίας
		- Κυπελλούχος : 2010 και 2011.

### Ατομικές Διακρίσεις

* 2008 : Ψηφίστηκε ανάμεσα στους 40 καλύτερους παίκτες στην Ευρώπη κάτω των 21 ετών για την ανάδειξη του *Golden Boy* από την ιταλική αθλητική εφημερίδα Tuttosport.

Γκολ με την Εθνική ομάδα
------------------------

|
|  |
| # | Ημερομηνία | Τοποθεσία | Αντίπαλος | Σκορ | Αποτέλεσμα | Διοργάνωση |
| 1 | Οκτωβρίου 9, 2010 | Ουαγκαντούγκου | Γκάμπια | **3**–0 | 3–1  | Προκριματική Φάση Κυπέλλου Εθνών Αφρικής 2012 |
|

Παραπομπές
----------

1. ↑  «Site officiel de l'Olympique de Marseille». Αρχειοθετήθηκε από το πρωτότυπο στις 25 Μαρτίου 2012. Ανακτήθηκε στις 20 Δεκεμβρίου 2011.
2. ↑  «AFP». Αρχειοθετήθηκε από το πρωτότυπο στις 18 Οκτωβρίου 2010. Ανακτήθηκε στις 18 Οκτωβρίου 2010.
3. ↑  «Charles Kaboré : « Je serai Burkinabè jusqu'à mon dernier souffle »». Αρχειοθετήθηκε από το πρωτότυπο στις 3 Ιανουαρίου 2011. Ανακτήθηκε στις 20 Δεκεμβρίου 2011.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Στατιστικά του Καμπορέ στο *footballdatabase.eu*
* Προφίλ του Καμπορέ στο *om.net*
* Προφίλ του Καμπορέ στο *LFP.fr* Αρχειοθετήθηκε 2011-12-20 στο Wayback Machine.